En castellán, la forma pavo ye moderna y no se documenta dica Nebrija, en 1495. La forma antiga yera pavón (u pagón en Gonzalo de Berceo), que viene d'a variant latina pavo, -onis. Se sustituyó, como animal de corral, por o Meleagris gallopavo, una au norteamericana trayita muito dimpués d'a colonización de 1492. Ta diferenciar-las, lo pavo azul pasó a clamar-se pavo real. Segunt Corominas, real significa 'verdadero'. Pero otras autoras, en contrastar os nombres compuestos d'animals, interpretan reyal como 'important u relevant sobre o conchunto d'a suya especie u d'animals similars'.